CELEX: 62019TN0242
Language: lv
Date: 2019-04-09 00:00:00
Title: Lieta T-242/19: Prasība, kas celta 2019. gada 9. aprīlī — Giant Electric Vehicle Kunshan/Komisija

17.6.2019   
            
            
               LV
            
            
               Eiropas Savienības Oficiālais Vēstnesis
            
            
               C 206/87
            
         
      Prasība, kas celta 2019. gada 9. aprīlī — Giant Electric Vehicle Kunshan/Komisija
      (Lieta T-242/19)
      (2019/C 206/77)
      Tiesvedības valoda — angļu
      
         Lietas dalībnieki
      
      
         Prasītājs: Giant Electric Vehicle Kunshan Co. Ltd (Kunshan, Ķīna) (pārstāvis: P. De Baere, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas regulu (ES) 2019/73 (2019. gada 17. janvāris) (1), ciktāl tā attiecas uz prasītāju; un
               
            
                  —
               
               
                  piespriest atbildētājai atlīdzināt tiesāšanas izdevumus.
               
            
         Pamati un galvenie argumenti
      
      Prasības pamatojumam prasītājs izvirza četrus pamatus.
      
                  1.
               
               
                  Ar pirmo pamatu tiek apgalvots, ka atbildētāja esot pieļāvusi acīmredzamu kļūdu vērtējumā, saskaņā ar kuru prasītāja grupas veiktā alumīnija izejvielu iegāde esot bijusi saistīta ar nozīmīgu valsts iejaukšanos un tajā neesot atspoguļota būtiska daļa tirgus vērtības atbilstoši Eiropas Parlamenta un Padomes Regulas (ES) 2016/1036 (2016. gada 8. jūnijs) (2) 2. panta 7. punkta c) apakšpunkta pirmajam ievilkumam.
               
            
                  2.
               
               
                  Ar otro pamatu tiek apgalvots, ka atbildētāja esot pieļāvusi acīmredzamu kļūdu vērtējumā, saskaņā ar kuru prasītāja grupa esot bijusi pakļauta būtiskiem izkropļojumiem, kuri izriet no agrākās sistēmas, kurā nebija tirgus ekonomikas saskaņā ar Regulas (ES) 2016/1036 2. panta 7. punkta c) apakšpunkta trešo ievilkumu.
               
            
                  3.
               
               
                  Ar trešo pamatu tiek apgalvots, ka atbildētāja esot pārkāpusi Regulas (ES) 2016/1036 2. panta 10. punkta ievaddaļu, kā arī 2. panta 10. punkta d) apakšpunkta (i) un (ii) punktu, jo tā, nekoriģējot normālo vērtību saistībā ar atšķirībām tirdzniecības līmeņos starp eksporta cenām un normālo vērtību, neesot veikusi taisnīgu salīdzinājumu, kā arī tā neesot prasītājam sniegusi vajadzīgo informāciju, lai tas varētu noteikt savu korekcijas prasību.
               
            
                  4.
               
               
                  Ar ceturto pamatu tiek apgalvots, ka atbildētāja esot pārkāpusi Regulas (ES) 2016/1036 3. panta 2., 3. un 6. punktu, jo tā, lai veiktu cenu samazinājuma un mērķa cenu aprēķinu, neesot salīdzinājusi importēšanas cenu ar Savienības ražošanas nozares līdzīga ražojuma cenu vienā un tajā pašā tirdzniecības līmenī un brīdī, kurā preces sāk viena ar otru konkurēt.
               
            
         (1)  Komisijas Īstenošanas Regula (ES) 2019/73 (2019. gada 17. janvāris), ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes elektrisko velosipēdu importam (OV L 16, 18.1.2019, 108. lpp.).
      
         (2)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV L 176, 30.6.2016, 21. lpp.).